Document ID: 31965R0019

Reference:
EUR-Lex - 31965R0019 - SL
Pomembno pravno obvestilo
|
31965R0019
Uradni list 036 , 06/03/1965 str. 0533 - 0535 finska posebna izdaja: poglavje 8 zvezek 1 str. 0036  danska posebna izdaja: serija I poglavje 1965-1966 str. 0031  švedska posebna izdaja: poglavje 8 zvezek 1 str. 0036  angleška posebna izdaja: serija I poglavje 1965-1966 str. 0035  grška posebna izdaja: poglavje 08 zvezek 1 str. 0059  španska posebna izdaja: poglavje 08 zvezek 1 str. 0085  portugalska posebna izdaja poglavje 08 zvezek 1 str. 0085
Uredba Sveta št. 19/65/EGSz dne 2. marca 1965o uporabi člena 85(3) Pogodbe za nekatere skupine sporazumov in usklajenih ravnanjSVET EVROPSKE GOSPODARSKE SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 87 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker se člen 85(1) Pogodbe, v skladu s členom 85(3), ne uporablja za nekatere skupine sporazumov, sklepov in usklajenih ravnanj, ki izpolnjujejo pogoje iz člena 85(3);ker je določbe za izvajanje člena 85(3) treba sprejeti z uredbo v skladu s členom 87;ker je zaradi velikega števila priglasitev, vloženih v skladu z Uredbo št. 17 [3], treba Komisiji za olajšanje dela omogočiti, da določbe člena 85(1) z uredbo razglasi za neveljavne za nekatere skupine sporazumov, sklepov in usklajenih ravnanj;ker bi moralo biti določeno, pod kakšnimi pogoji lahko Komisija, v tesni in stalni povezavi s pristojnimi organi držav članic, izvaja takšna pooblastila potem, ko je pridobila zadosti izkušenj glede posamičnih odločb in je mogoče opredeliti skupine sporazumov in usklajenih ravnanj, za katere se lahko šteje, da izpolnjujejo pogoje iz člena 85(3);ker je Komisija s sprejetimi ukrepi, zlasti z Uredbo št. 153 [4], pokazala, da ni mogoče poenostaviti postopkov, ki jih predpisuje Uredba št. 17 v zvezi z nekaterimi vrstami sporazumov in usklajenih ravnanj, ki bi zlasti utegnili izkrivljati konkurenco na skupnem trgu;ker lahko Komisija v skladu s členom 6 Uredbe št. 17 določi, da se odločitev, sprejeta v skladu s členom 85(3) Pogodbe, uporablja za nazaj; ker je zaželeno, da bi bila Komisija prav tako pooblaščena, da z uredbo sprejema določbe z enakim učinkom;ker se v skladu s členom 7 Uredbe št. 17 sporazumi, sklepi in usklajena ravnanja z odločbo Komisije lahko izvzamejo iz prepovedi, še zlasti kadar so spremenjeni tako, da izpolnijo zahteve iz člena 85(3); ker je zaželeno, da bi Komisija z uredbo lahko podelila podobno izjemo za tiste sporazume in usklajena ravnanja, ki so spremenjeni tako, da spadajo v skupino, opredeljeno v uredbi o izjemah;ker v primeru, če pogoji iz člena 85(3) niso izpolnjeni, ni mogoča nobena izjema, mora Komisija imeti pooblastilo, da z odločbo določi pogoje, ki jih mora sporazum ali usklajeno ravnanje, ki ima zaradi posebnih okoliščin nekatere učinke, nezdružljive s členom 85(3), izpolnjevati,SPREJEL NASLEDNJO UREDBO:Člen 11. Brez poseganja v izvajanje Uredbe Sveta št. 17 in v skladu s členom 85(3) Pogodbe lahko Komisija z uredbo razglasi, da člen 85(1) ne velja za skupine sporazumov, kjer sta stranki le dve podjetji in:(a) - kjer se ena stranka z drugo dogovori, da bo le njej dobavljala neko blago za nadaljnjo prodajo na določenem območju skupnega trga, ali- kjer se ena stranka z drugo dogovori, da bo kupovala neko blago za nadaljnjo prodajo le od nje, ali- kjer sta obe stranki medsebojno prevzeli obveznost, kakor v dveh prejšnjih pododstavkih, glede izključne dobave in nabave za nadaljnjo prodajo;(b) ki vključuje omejitve, naložene v zvezi s pridobitvijo ali uporabo pravic industrijske lastnine — zlasti patentov, uporabnih modelov, vzorcev ali blagovnih znamk — ali v zvezi s pravicami, ki izhajajo iz pogodb o prenosu ali pravici do uporabe proizvodne metode ali znanja, ki zadeva uporabo ali izvajanje industrijskih procesov.2. Uredba opredeljuje skupine sporazumov, za katere velja, in določa zlasti:(a) omejitve ali določbe, ki jih sporazumi ne smejo vsebovati;(b) določbe, ki jih sporazumi morajo vsebovati ali druge pogoje, ki morajo biti izpolnjeni.3. Odstavka 1 in 2 se po analogiji uporabljata za kategorije usklajenih ravnanj, kjer sta stranki le dve podjetji.Člen 21. Uredba v skladu s členom 1 se izda za določeno obdobje.2. Lahko se razveljavi ali spremeni, če so se spremenile okoliščine glede katerega koli dejavnika, bistveno pomembnega za njeno sprejetje; v takšnem primeru se določi obdobje za spremembo sporazumov in usklajenih ravnanj, za katere velja prejšnja uredba.Člen 3Uredba v skladu s členom 1 lahko določa, da bo veljala za nazaj za sporazume in usklajena ravnanja, za katere bi se na datum začetka veljavnosti te uredbe uporabljal sklep, izdan z veljavnostjo za nazaj, v skladu s členom 6 Uredbe št. 17.Člen 41. Uredba v skladu s členom 1 lahko določa, da se prepoved iz člena 85(1) Pogodbe ne uporablja za obdobje, določeno s to uredbo, za sporazume in usklajena ravnanja, ki že veljajo 13. marca 1962 in ne izpolnjujejo pogojev člena 85(3), če:- se v treh mesecih od začetka veljavnosti Uredbe tako spremenijo, da izpolnjujejo navedene pogoje v skladu z določbami Uredbe, in- je Komisija o spremembah obveščena v roku, določenim z uredbo.2. Odstavek 1 velja za sporazume in usklajena ravnanja, ki jih je bilo treba priglasiti pred 1. februarjem 1963, v skladu s členom 5 Uredbe št. 17, samo če so bili priglašeni pred tem datumom.3. Na ugodnost iz odstavka 1 se ni mogoče sklicevati v postopkih, ki potekajo na dan, ko vstopi v veljavo uredba, ki je bila sprejeta v skladu s členom 1; prav tako nanjo ni mogoče opreti odškodninskih zahtevkov proti tretjim osebam.Člen 5Pred sprejetjem uredbe Komisija objavi njen osnutek in povabi vse zainteresirane osebe, da posredujejo pripombe v roku, ne krajšem od enega meseca, kakor ga določi Komisija.Člen 61. Komisija se posvetuje s Svetovalnim odborom za omejevalna ravnanja in monopole:(a) pred objavo osnutka uredbe;(b) pred sprejetjem uredbe.2. Člen 10(5) in (6) Uredbe št. 17, ki zadeva posvetovanje s Svetovalnim odborom, se uporablja po analogiji, pri čemer se razume, da skupni sestanki s Komisijo ne bodo potekali prej kakor en mesec po odpošiljanju obvestila o njihovem sklicu.Člen 7Če Komisija na lastno pobudo ali na zahtevo države članice ali fizičnih ali pravnih oseb, ki uveljavljajo pravni interes, ugotovi, da imajo v katerem koli posamičnem primeru sporazumi, sklepi ali usklajena ravnanja, za katere velja uredba, sprejeta v skladu s členom 1 te uredbe, kljub temu določene učinke, ki niso združljivi s pogoji, določenimi v členu 85(3) Pogodbe, lahko odpravi ugodnost uporabe te uredbe in v skladu s členoma 6 in 8 Uredbe št. 17 sprejme odločitev, pri čemer se ne zahteva priglasitev iz člena 4(1) Uredbe št. 17.Člen 8Komisija do 1. januarja 1970 predloži Svetu predlog uredbe za takšno spremembo te uredbe, kakor bo glede na izkušnje potrebno.Ta uredba je v celoti zavezujoča in se neposredno uporablja v vseh državah članicah.V Bruslju, 2. marca 1965Za SvetPredsednikM. Couve de Murville[1] UL 81, 27.5.1964, str. 1275/64.[2] UL 197, 30.11.1964, str. 3320/64.[3] UL 13, 21.2.1962, str. 204/62 (Uredba št. 17, spremenjena z Uredbo št. 59 - UL 58, 10.7.1962, str. 1655/62 - in Uredbo št. 118/63/EGS - UL 162, 7.11.1963, str. 2696/63.[4] UL 139, 24.12.1962, str. 2918/62.--------------------------------------------------

Summary:
Pravila EU o usklajenih ravnanjih in sporazumih med podjetji
Pravila EU o usklajenih ravnanjih in sporazumih med podjetji
 
POVZETEK:
Uredba št. 19/65/EGS o uporabi člena pogodb EU za nekatere vrste sporazumov in usklajenih ravnanj med podjetji
Člen 101 Pogodbe o delovanju Evropske unije (PDEU) – pravila konkurence, ki se uporabljajo za podjetja
KAJ JE NAMEN ČLENA 101 PDEU IN TE UREDBE?
Člen 101(1) PDEU1 prepoveduje sporazume in usklajena ravnanja* med podjetji in skupinami podjetij, ki bi lahko prizadeli trgovino med državami EU in katerih cilj je preprečevanje, omejevanje ali izkrivljanje konkurence na enotnem trgu EU.
Člen 101 (2) določa, da so vsi sporazumi, ki spadajo na področje uporabe člena 101(1), nični, če niso izvzeti na podlagi člena 101(3).
Člen 101(3) pa omogoča izvzetja iz tega pravila, če ti sporazumi ali ravnanja:prispevajo k izboljšanju proizvodnje ali distribucije blaga alik pospeševanju tehničnega ali gospodarskega napredka inpotrošnikom zagotavljajo pravičen delež doseženih koristi.V uredbi se člen 101(3) PDEU uporablja za določene vrste sporazumov in usklajenih ravnanj med podjetji, katerih koristi za konkurenco so večji od njihovega protikonkurenčnega učinka.
1 Opomba: člen 101 je prejšnji člen 81 Pogodbe o ustanovitvi Evropske skupnosti, kakor je bila spremenjena z Amsterdamsko pogodbo. Pred tem je to bil člen 85 Rimske pogodbe.
KLJUČNE TOČKE
Ta uredba pooblašča Evropsko komisijo, da z uredbo uporablja člen 101(3) PDEU za določene skupine vertikalnih sporazumov* in ustrezna usklajena ravnanja, ki spadajo na področje uporabe člena 101(1) PDEU.
Določa pogoje, pod katerimi lahko Komisija po posvetovanju z zainteresiranimi stranmi in Svetovalnim odborom za omejevalna ravnanja in prevladujoče položaje sprejme uredbo, s katero razglasi, da se člen 101(1) ne uporablja za posamezni primer ali skupine sporazumov, ki:so sklenjeni med dvema ali več podjetji, od katerih vsako posluje na različni stopnji proizvodnje ali distribucijske verige, in ki se nanašajo na pogoje, po katerih lahko stranke kupujejo, prodajajo ali preprodajajo neko blago ali storitve;so sklenjeni le med dvema strankama in vključujejo omejitve, naložene v zvezi s pridobitvijo ali uporabo pravic industrijske lastnine, zlasti patentov, uporabnih modelov, vzorcev ali blagovnih znamk, ali v zvezi s pravicami, ki izhajajo iz pogodb o prenosu ali pravici do uporabe proizvodne metode ali znanja glede uporabe ali izvajanja industrijskih procesov.Uredba Komisije opredeljuje skupine sporazumov, za katere velja, in določa omejitve ali določbe, ki jih sporazumi ne smejo vsebovati. Enaka pravila veljajo za skupine usklajenih ravnanj.
Uredba lahko določa tudi pogoje, ki lahko vodijo v izvzetje iz njene uporabe določenih vzporednih mrež podobnih sporazumov ali usklajenih ravnanj, delujočih na določenem trgu.
Take uredbe:se sprejmejo za določeno obdobje;se lahko razveljavijo ali spremenijo, če so se spremenile okoliščine, na katerih temeljijo;se lahko izda z veljavnostjo za nazaj.Po objavi zelene knjige Komisije o vertikalnih omejitvah v politiki konkurence EU leta 1997 sta bili spremenjeni Uredba 19/65 in Uredba št. 17/62 (prva uredba o politiki konkurence EU, sprejeta za izvajanje členov 85 in 86 Rimske pogodbe), da bi utrdili pot za eno uredbo o skupinskih izjemah za vertikalne sporazume o dobavi in distribuciji (Uredba (EU) št. 330/2010).
Komisija je izdala tudi smernice o vertikalnih omejitvah, ki pojasnjujejo pogoje za uporabo uredbe o skupinskih izjemah.
OD KDAJ SE TA UREDBA UPORABLJA?
Uredba se uporablja od 6. marca 1965.
OZADJE
Več informacij je na voljo na strani:Izvzeti sporazumi (člen 101(3) PDEU) (Evropska komisija).
KLJUČNI POJMI
Usklajena ravnanja: ravnanja, ki so ne glede na sklenjen formalni sporazum med stranmi ali brez njega protikonkurenčna. Lahko so posledica neposrednega ali posrednega stika med podjetji, katerih namen je vplivati na ravnanja trga ali konkurenci razkriti predvideno ravnanje v prihodnosti.
Vertikalni sporazumi: sporazumi med podjetji, ki poslujejo na različnih stopnjah dobavne verige, na primer, če eno podjetje drugemu podjetju dobavlja proizvodni material.
GLAVNA DOKUMENTA
Prečiščena različica Pogodbe o delovanju Evropske unije – Tretji del – Notranje politike in ukrepi Unije – Naslov VII – Skupna pravila o konkurenci, obdavčitvi in približevanju zakonodaje – Poglavje 1 – Pravila o konkurenci – Oddelek 1 – Pravila za podjetja – Člen 101 (prejšnji člen 81 PES) (UL C 202, 7.6.2016, str. 88–89).
Uredba Sveta št. 19/65/EGS z dne 2. marca 1965 o uporabi člena 85(3) Pogodbe za nekatere skupine sporazumov in usklajenih ravnanj (posebna izdaja v slovenščini: poglavje 8 zvezek 1, str. 11–13).
Nadaljnje spremembe Uredbe št. 19/65/EGS so vključene v osnovno besedilo. Ta prečiščena različica ima samo dokumentarno vrednost.
POVEZANI DOKUMENTI
Smernice o vertikalnih omejitvah (UL C 130, 19.5.2010, str. 1–46).
Uredba Komisije (EU) št. 330/2010 z dne 20. aprila 2010 o uporabi člena 101(3) Pogodbe o delovanju Evropske unije za skupine vertikalnih sporazumov in usklajenih ravnanj (UL L 102, 23.4.2010, str. 1–7).
Glej prečiščeno različico.
Zelena knjiga o vertikalnih omejitvah v politiki konkurence ES (COM(96) 721 final z dne 20. januarja 1997).
Svet EGS: Uredba št. 17: Prva Uredba o izvajanju členov 85 in 86 Pogodbe (posebna izdaja v slovenščini: poglavje 8 zvezek 1, str. 3–10).
Glejte prečiščeno različico.
Zadnja posodobitev 08.01.2019